
Утвърждавам: п
               Витка Димитрова, директор



П Р А В И Л Н И К
за дейността на ОУ „Свети Климент Охридски»
за учебната 2026/ 2027 година

Глава І. Общи положения
Чл.1.(1) Настоящият правилник определя организацията и реда за провеждане на процеса на обучение и възпитание в училището, конкретизира правата и задълженията на учителите и учениците съобразно Закона за предучилищното и училищното образование и Правила за работа на училището, разработени в съответствие с приетите от МОН и МЗ Насоки за работа на системата на училищното образование.
         (2) Правилникът урежда отношенията в процеса на обучение и възпитание при пълно зачитане и уважение на човешката личност и с обединяване на всички усилия за осигуряване на максимално безопасна среда. 
Чл.2. Правилникът е задължителен за директора, учителите, учениците и служителите в училището, както и за всички други лица, които се намират на територията на училището. 
Учебно време
 Чл.3.  Училищното обучение се организира в учебни години, учебни срокове, учебни седмици и учебни часове.
	Учебната 2026/2027 г. започва на 15.09.2026 г. и е с продължителност 12 месеца.
            През учебната 2026 /2027 г. учениците ползват следните ваканции :
	есенна					            31.10.2026 г. – 02.11.2026 г. вкл.
коледна					24.12.2026 г. – 03.01.2027 г. вкл.
междусрочна					30.01.2027 г. - 02.02.2027 г. вкл.
пролетна					03.04.2027 г. – 11.04.2027 г. вкл.
           
           Неучебни дни:                                            
          
          ДЗИ по БЕЛ 					19.05.2027 г.
          Втори ДЗИ 					21.05.2027 г.
           
          БЕЛ- НВО VІІ кл.				16.06.2027 г.
          Математика- НВО VІІ кл.			18.06.2027 г.
	
            Начало на ІІ срок                                         03.02.2027 г.
            Край на ІІ срок                                             31.05.2027 г. за І-ІII клас
                                                                                   14.06.2027 г. за IV-VІ клас
					            30.06.2027 г. за VII клас

Чл.4. Учебните занятия са с продължителност не повече от 36 и не по- малко от 32 учебни седмици.
Чл.5. Учебните занятия се разпределят в два учебни срока, както следва:
І учебен срок: от 15.09.2026 г. до 02.02.2027 г. с продължителност 18 учебни седмици;
ІІ учебен срок:  от 03.02.2027 г. до 31.05.2027 г. за І-ІII клас – 14 учебни седмици;
                                 от 03.02.2027 г. до 14.06.2027 г. за IV- VІ клас – 16 учебни седмици;
			    от 03.02.2027 г. до 30.06.2027 г. за VII клас – 18 учебни седмици.
Чл.6. Учебната седмица е петдневна.
Чл.7. Броят на задължителните учебни часове се определя съобразно утвърдените планове и програми.
Чл.8. Продължителността на учебния час е:
	за І и ІІ клас      35 минути;
	за ІІІ и ІV клас  40 минути;
	за V- VІІ клас    40 минути.
Чл.9. Почивките между учебните часове са, както следва:
	малко междучасие- 10 минути;
	голямо междучасие- 20 минути;
	почивките между учебните часове се използват при спазване на графика за учебното време в училище. Голямото междучасие е между първия и втория учебен час.

Чл.10. Организацията на учебния ден е :
1. Целодневна форма на обучение в 1 сборна група за учениците от I-VІІ клас.  Осъществява се преди обед от 8,00 ч. до 14,00 ч. и включва до 7 задължителни учебни часа преди обяд и следобедни часове, включващи обяд и организиран отдих и спорт – 2 часа, 2 часа самоподготовка и 2 часа занимания по интереси.
2. За целодневно обучение  родителите подават заявление. Самоподготовката може да се увеличи с един час за сметка на часовете за занимания по интереси при необходимост.
           3. Учениците, включени в целодневна организация на обучение при подадена декларация от родител или настойник за участие на децата им в извънучилищни форми на обучение, могат да отсъстват от часовете за организиран отдих и спорт или от часовете за дейности по интереси до два учебни часа през деня или два дена в седмицата от следобедните часове.
            4. Обхватът на учениците в целодневно обучение е 89%.
Чл.11. Седмичното разписание на учебните занятия се съобразява с психо- физическите особености и възможностите на учениците, разработва се в съответствие с изискванията на МЗ от комисия, назначена със заповед на директора и се утвърждава от директора не по- късно от три дни преди започване на всеки учебен срок.Седмичното разписание се изготвя въз основа и при спазване на училищните учебни планове, седмичното и годишното разпределение на учебните часове по учебните предмети и други съществуващи документи и изисквания.
Чл.12. Часът на класа се включва в седмичното разписание на учебните занятия извън броя на задължителните учебни часове, като в него се планира обучение по БДП.
Чл.13. В графика на учебното време се включва резерв от две седмици време за провеждане на училищни празници, спортни мероприятия и други, а в І-ІІІ клас една учебна седмица за проектни дейности в рамките на 32 учебни седмици.
1.Прекъсване в графика на учебния процес при извънредни или непредвидени обстоятелства кметът на община Стражица след уведомяване на началника на РУО- Велико Търново може да обявява до три учебни дни за неучебни в една учебна година.
2.Директорът на училището след решение на педагогическия съвет може да обявява до три учебни дни в една учебна година за неучебни, но присъствени, за което уведомява началника на РУО.
Глава ІІ. Обучение от разстояние в електронна среда.
Чл.14. (1) Когато поради извънредни обстоятелства присъственият образователен процес е преустановен след заповед на министъра на образованието и науката, обучението на учениците, записани в дневна форма на обучение, се осъществява , доколкото и ако е възможно, от разстояние в електронна среда чрез използване на средствата на информационните и комуникационните технологии. 
             (2) Когато поради извънредни обстоятелства, както и в случаите по чл.105, ал.5 от ЗПУО, присъственият образователен процес в училището е преустановен само за отделна паралелка, след заповед на директора на училището, обучението на учениците в нея се осъществява, доколкото и ако е възможно, от разстояние в електронна среда чрез използване на средствата на информационните  и комуникационните технологии.
             (3) По заявление на ученика, подадено при условията на чл.12, ал.2 от ЗПУО и след заповед на директора на училището, при наличие на необходимите технически и технологически условия, обучението от разстояние в електронна среда за не повече от 30 учебни дни може да се осъществява и за ученик в дневна форма на обучение, който по здравословни или други уважителни причини, удостоверени с документ, не може да посещава училище.
             (4) При обявена извънредна епидемична обстановка, когато присъственият образователен процес в училището не е преустановен, обучение от разстояние в електронна среда за отделен ученик за повече от 30 учебни дни може да се извършва по реда на Наредба за изменение и допълнение на Наредба №10 от 2016 г. за организация на дейностите в училищното образование.

Глава ІІІ. Устройство и дейност.
Чл.15. Училището издава  свидетелство за основно образование.
Чл.16. (1) Училището е общинско и средищно.
 	(2) Общината предоставя материалната база на училището за ползване, стопанисване, разпореждане и управление. 
Чл.17. Училището се финансира от:
1. средства по бюджета, утвърдени от кмета на община Стражица по формула, приета от комисия с представители на всички образователни институции и представители на финансиращия орган.
2. собствени приходи от:
а. дарения и целеви средства;
б. инициативи на Родителския  клуб.
Чл.18. Учебно-възпитателният  процес се организира чрез дневно обучение, което се осъществява в границите на установения учебен ден. 
Чл.19. Според степента на подготовката си учениците се организират в паралелки от І до VІІ клас.
Чл.20. За учебната 2026/2027 година графикът на учебния  процес се определя съгласно заповед № РД09- 3345/ 31.08.2026 г. на министъра на образованието и науката. 
Чл.21. (1) Седмичното разписание се съобразява с Наредба № 10 от 19.06.2014 г. за здравните изисквания при изготвяне и спазване на седмичните учебни разписания на министерството на здравеопазването. Утвърждава се от директора на училището не по-късно от три дни преди започване на всеки учебен срок.
(2) Временни размествания в седмичното разписание на часовете се извършват единствено от директора при определени обстоятелства (отсъствия на учители поради болест, законово установен отпуск, при аварийни ситуации и др.) и се утвърждават със заповед на директора. 
(3) Временните размествания в седмичното разписание се поставят на информационните табла в училище.
Чл.22. Продължителността на учебния час е 35 мин за І и ІІ клас и 40 минути за учениците от ІІІ  до VІІ клас..
Чл.23. (1) Обучението по общообразователни учебни предмети се осъществява чрез:
1. задължителна подготовка;
2. разширена подготовка за учениците от I, ІІ, ІІІ, ІV, V, VІ и VІІ клас през учебната 2025-2026 г., организирани съобразно възможностите на училището и интересите на учениците по избрани от тях и техните родители учебни предмети;
3. Факултативни учебни часове.
 	(2) Училищен учебен план се разработва за всяка учебна година за всяка паралелка, приема се от Педагогическия съвет и се съгласува с Обществения съвет. Съхранява се най-малко 50 години;
(3)  Учебните програми за задължителна подготовка са утвърдени от МОН;
(4)  Учебни програми за разширена подготовка по общообразователните предмети и по учебни предмети от областта на глобалното, гражданското, здравното и интеркултурното образование, предприемачеството, управлението на личните финанси и програмирането, защитата на родината, населението и околната среда, учебни предмети, които формират национално самочувствие, патриотичен дух и родолюбие у децата и учениците, като разширяват и допълват съдържание, което присъства интегрирано в други учебни предмети, се утвърждават от директора на училището. 
(5) Избираемите учебни предмети и вида спортни дейности се избират от учениците и родителите след подадени заявления и се утвърждават от директора след приемането им от ПС. 
Чл.24. (1) Знанията и уменията на учениците се контролират чрез устни, писмени и практически форми на проверка и оценка, както и чрез тестове, съгласно ЗПУО.
(2) Контролът се осъществява текущо и периодично.
(3) Текущият контрол се осъществява от учителите чрез избрани от тях форми на проверка, а периодичният – от учителите, директора и експертите от регионалното управление по образованието.
(4) Годишните и срочните оценки се оформят въз основа на цялостната работа на ученика по предмета през учебния срок и учебната година и не са средноаритметични.
(5) Учениците от І-ІІІ клас се оценяват с качествена оценка. Прилага се система от символи на качествени показатели, приета с решение на педагогическия съвет.
(6) Класни работи се правят по предварително определен график по български език и литература и математика. Учениците и родителите се уведомяват за тях най-малко една седмица съответно след първия и след втория срок. 
(7) Изпити се организират и провеждат със заповед на директора. Изпитът за промяна на оценка (не повече от три предмета) се полага след завършване на образователната степен на обучение. При получена слаба оценка ученикът се явява на поправителна сесия. Оценката е окончателна. 
(8) При преписване или установяване на опит за преписване на изпит работата се анулира с протокол от квесторите, под който ученикът се подписва. Ученикът няма право да се яви на втора дата в рамките на същата изпитна сесия.
(9) Освен ако в съответната учебна програма не е определено друго, минималният задължителен брой текущи изпитвания по учебен предмет или модули за всеки учебен срок е: 
1. две текущи изпитвания по учебни предмети или модули, изучавани по училищен учебен план с до два учебни часа седмично; 
2. три текущи изпитвания по учебни предмети, изучавани по училищен учебен план с повече от 2 учебни часа седмично; 

(10) Учениците участват в регионалните и национални външни оценявания, провеждани от РУО и МОН.
Чл.25. (1) Ученикът може да отсъства от училище по уважителни причини: 
1.при представяне на медицински документ, потвърден от родител  или на документ от спортен клуб, в който членува, заверен от родител;
2.с уведомление от родител за срок до 15 дена в една учебна година;
(2) Документите по т. 1 и т. 2 от предходната алинея се представят в деня, когато ученикът идва на училище след отсъствието си или не по-късно от 3 учебни дни след връщане на ученика в училище. 
(3) Броят на извинените и на неизвинените отсъствията на всеки ученик се отбелязват ежедневно в дневника и се нанасят в справка един път месечно от класния ръководител. 
(4) Освобождаване на ученика от физическо възпитание и спорт се осъществява само с документ от лекуващия лекар или лекарска консултативна комисия. Ученикът уплътнява свободните часове с определена програма по предложение на учителя по физическо възпитание и спорт, която не застрашава здравословното му състояние. При неприсъствие на ученика в дневника се регистрира неизвинено отсъствие.
(5) За ученик, обучаван в дневна форма, чиито отсъствия не позволяват оформяне на срочна или годишна оценка по един или няколко учебни предмета, директорът на училището по предложение на Педагогическия съвет определя със заповед условията и реда за оценяване на знанията и уменията за учебния срок или за учебната година.
(6) Ученикът повтаря годината, когато няма оформена оценка за учебен срок или за годината.
Чл.26. След завършване на клас или степен  на образование на учениците се издава документ, съгласно Наредба № 8/11.08.2016 г. за информацията и документите в системата на предучилищното и училищното образование, приложение 4.
Чл.27. (1) Формите на обучение в училището са:
1. дневна (присъствена), която се провежда съгласно училищния учебен план;
2. индивидуална;
3.самостоятелна (неприсъствена), в която учениците се подготвят самостоятелно съгласно училищния учебен план. 
4. комбинирана.
(2) Обучението във всички форми, както и преминаването от една в друга, се осъществяват съгласно ЗПУО. 
(3) Училището разработва индивидуален учебен план за учиници със СОП (когато има такива):
1. учениците в индивидуална форма на обучение;
2. учениците със СОП, които се обучават в дневна, комбинирана или дистанционна форма на обучение;
3. учениците с изявени дарби, които се обучават в дистанционна или в комбинирана форма.
Чл.28. (1) Самостоятелната форма включва самостоятелна подготовка и изпити за определяне на годишни оценки по учебните предмети от училищния учебен план, разпределени в две сесии – м.декември и м.април. Учениците се приемат в началото на учебната година и се запознават срещу подпис с настоящия правилник.
(2) Учениците, които се обучават в самостоятелна форма по желание на родителите и не постигат необходимите компетентности в съответния клас, продължават обучението си в друга форма на обучение, препоръчана от екипа за подкрепа за личностно развитие.
Чл.29. (1)  В училището се осъществява обща подкрепа , която е насочена към всички ученици в класа, гарантира участието и изявата им в образователния процес и в дейността на училището и включва: 
1. екипна работа между учителите и другите педагогически специалисти; 
2. допълнително обучение по учебни предмети; 
3. допълнително консултиране по учебни предмети; 
4. кариерно ориентиране на учениците;
5. занимания по интереси;
6. библиотечно-информационно обслужване;
7. грижа за здравето;
8. поощряване с морални и материални награди;
9. дейности за превенция на насилието и преодоляване на проблемното поведение;      10. дейности за превенция на обучителните затруднения;
11. логопедична работа.
(2) За учениците с обучителни затруднения и в риск от отпадане училището организира дейности за обща подкрепа за личностно развитие чрез създаване на допълнителни образователни условия и възможности, а именно:
1. разработва и прилага индивидуални планове и програми за психопедагогическо въздействие;
2. допълнително обучение по учебни предмети с акцент върху обучението по български език, включително ограмотяване на ученици, за които българският език не е майчин за подпомагане на образователното им приобщаване;
3. извънкласни и извънучилищни дейности, съобразени с образователните потребности и интереси;
4. консултации по учебни предмети и допълнителни консултации, които се провеждат извън редовните учебни часове.
5. за ученици, които постъпват в I клас без удостоверение за завършена подготвителна група или подготвителен клас, както и за ученици, за които след проведена диагностика е установено, че нямат училищна готовност, училището с помощта на РУО и съвместно с общината, Обществения съвет и други органи и организации организира и провежда  допълнително обучение като част от общата подкрепа чрез допълнителни учебни часове по време на учебните занятия и/или по време на лятната ваканция съобразно потребностите на всеки ученик. 
6. За допълнително обучение на ученици със затруднения се организират групи  по проект  «Успех за теб» след установяване на нивото на компетентности на учениците по учебни предмети и се анализира събрана от родителите информация за други рискови фактори , които могат да повлияят върху поведението на ученика и да увеличат риска от преждевременно напускане на образователната система.
Глава ІV. Права и задължения на педагогическите специалисти.
Чл. 30. (1) Педагогическите специалисти имат следните права:
1. да бъдат зачитани правата и достойнството им;
2. да определят методите и средствата за провеждане на образователния процес съобразно принципите и целите, определени в Закона за предучилищното и училищното образование;
3. да участват във формирането на политиките за развитие на училището;
4. да получават професионална подкрепа в процеса на изпълнение на служебните си задължения, а при встъпване в професията за първи път – на наставничество.
5. да повишават квалификацията си съгласно годишния план на училището за квалификация на педагогическите специалисти и личните си дефицити;
6. да бъдат поощрявани и награждавани. 
(2) Педагогическите специалисти имат следните задължения:
1. планиране, организиране и провеждане на образователния процес, базиран върху придобиване на ключови компетентности от децата и учениците;
 2. прилагане на ефективни образователни методи и подходи съобразно индивидуалните потребности на децата и учениците; 
3. ефективно използване на дигиталните технологии; 
4. оценяване напредъка на децата и учениците за придобиване на ключови компетентности;
 5. анализиране на образователните резултати и формираните компетентности на децата и учениците;
 6. обща и допълнителна подкрепа за личностно развитие на децата и учениците за пълноценно включване в образователната и социалната среда; 
7. сътрудничество и взаимодействие с участниците в образователния процес и всички заинтересовани страни; 
8. участие в провеждането на национално външно оценяване, държавни зрелостни изпити, задължителен държавен изпит или държавен изпит за придобиване на професионална квалификация и/или придобиване на правоспособност за професии, упражняването на които изисква такава;
 9. подготовка на изпитни материали за оценяване на знанията и уменията на         учениците по съответния учебен предмет или модул; 
10. кариерно ориентиране и консултиране на учениците; 
11. разработване и изпълнение на проекти и програми; 
12. участие в професионална мобилност и професионални общности; 
13. разработване и изпълнение на стратегически документи, свързани с дейността на институцията; 
14. опазване на живота и здравето на децата и учениците, включително и по време на организираните допълнителни дейности или занимания по интереси; 
15. водене и съхраняване на задължителните документи; 
16.  провеждане на консултации с ученици и родители;
 17. създаване на училищна култура, ориентирана към толерантност, сътрудничество и взаимопомощ; 
18. провеждане или участие в изследователска дейност в областта на предучилищното и училищното образование.
19. да участват в класирането на проектите на учебници по съответния учебен предмет и при избора на учебник, по който ще се провежда обучението;
21. да зачитат правата и достойнството на учениците и да сътрудничат и партнират със заинтересованите страни;
22. да дават мнения и предложения за развитието на училището;
23. да използват училищната материално-техническа база за изпълнение на служебните си задължения. Размножаването на материали за тестове и изпитвания на учениците се извършва от длъжностно лице, определено от директора. Учителят представя подписано от директора разрешение за определяне на броя на копията; 
24. да уведомява в деня на отсъствието или на следващия ден до обед директора, когато се налага да отсъства от учебни часове за осигуряване на заместник с цел недопускане на свободни часове; 
25. да участва в работата на Педагогическия съвет;
26. да изпълнява предписанията и препоръките на органите, осъществяващи методическа дейност и контрол в системата на народната просвета;
27. да не ползва мобилен телефон по време на учебен час;
28. да не пуши, да не внася и да не употребява алкохол в училището, както и извън него при провеждане на дейности, в които участват ученици;
29. да се явява на работа с облекло и във вид, които съответстват на положението му на учител и на добрите нрави; с външния си вид, с облеклото си и с поведението си да допринася за създаване и поддържане на нравствени добродетели у учениците;
30. да не внася в училището оръжие и други предмети, които са източник на повишена опасност;
31. да вписва в дневника ежедневно действително взетите часове и конкретната тема на урока; при неспазване на определения срок часовете се приемат за незаработени и на учителя не се начислява трудово възнаграждение за тях;
32. да води коректно и редовно училищната документация съгласно изискванията на Министерството на образованието и науката;
33. да води правилно и да опазва дневника на класа, който е официален документ;
34. чрез административното ръководство да уведомява незабавно общинската служба за социално подпомагане за ученици, нуждаещи се от закрила; да уведомява директора за ученици, нуждаещи се от специална закрила;
35. да изпълнява решенията на Педагогическия съвет и на другите органи за управление на образованието;
36. да не отклонява ученици от учебния процес;
37. да не прилага форми на физическо и психическо насилие върху учениците и да не накърнява личното им достойнство;
38. да подпомага родителите, които срещат затруднения при възпитанието на децата си;
39. да не организира и да не осъществява политическа, религиозна и противодържавна дейност с учениците и колегите си в училище;
40. в едномесечен срок от началото на всяка учебна година да подава писмена декларация пред директора на училището относно обстоятелството дали през предходната учебна година е предоставял образователни услуги срещу заплащане, както и относно липсата на конфликт на интереси.
41. да познава и спазва Етичния кодекс на общността;
42. учителите и ръководството на училището не отговарят за изгубени от учениците вещи;
43. всяка учебна година до 14 септември да изготвя годишен тематичен план на учебния материал по предметите, които ще преподава.
44. учителите с възложени часове по БДП изготвят годишен план и да го представят на директора за утвърждаване до 12.09.;
45. да работи за обогатяването и усъвършенстването на материално-техническата база на училището;
46. да дава консултации в дни и часове, определени със заповед на директора;
47. да спазва пропускателния режим в училището, уреден в отделен правилник, а когато осъществява дежурство, контролира изпълнението му от помощния персонал. 
48. Учители, които не са класни ръководители, включват темата за насилието в учебни единици, при които това е възможно. Поощряват и развиват съвместното учене, както и поведение на сътрудничество и взаимопомощ. Познават и използват установената система за информиране и съобщаване за случаи на тормоз над ученици. Познават правилата и последствията на класа, прилагат ги и изискват от учениците да ги спазват.
49. Дежурните учители спазват стриктно утвърдения от директора график за дежурство. Реагират според утвърдените процедури в ситуации на насилие по време на дежурството им. Оказват съдействие при установени от тях нарушения на ученици и докладват на координационния съвет, като регистрират ситуацията в дневник, отразяващ инцидента.
(3) Длъжността "старши учител" освен функциите по чл. 29, ал. 2 включва и допълнителни функции: 
1. организиране и отчитане на вътрешноинституционалната квалификация; 
2. анализиране на образователните резултати, придобитите компетентности и напредъка на децата по възрастови групи;
3. анализиране на образователните резултати, придобитите компетентности и напредъка на учениците по съответния учебен предмет или модул на ниво клас;
4. подпомагане на новоназначени учители; 
5. подпомагане на лицата, заемащи длъжността "учител"; 
6. разработване на училищните учебни планове, учебни програми, иновативни и авторски програмни системи.
(4) Длъжността "главен учител" освен функциите по чл. 29, ал. 2 включва и допълнителни функции:
1. планиране, организиране и отчитане на вътрешноинституционалната квалификация;
2. анализиране на институционалните квалификационни дейности, включително и наставничество на новоназначени  учители без стаж в професията;
3. координиране на участието в професионални общности, обмяна на добри педагогически практики, включително и по преподаване за придобиване на ключови компетентности от децата и учениците; 
4. анализиране на резултатите от оценявания и изпити в училището; 
5. подпомагане на новоназначени учители и стажант-учители в случаите, когато е определен за наставник; 
6. методическа подкрепа на лицата, заемащи длъжността "учител" и "старши учител"; 
7. разработване на училищните учебни планове, учебни програми, иновативни и авторски програмни системи. 
(5) Длъжността "учител в група за целодневна организация на учебния ден" в училище включва следните функции: 
1. планиране, организиране и провеждане на образователния процес и/или на дейностите по самоподготовка, организиран отдих, физическа активност и занимания по интереси за придобиване на ключови компетентности от децата и учениците; 
2. прилагане на ефективни образователни методи и подходи съобразно индивидуалните потребности на децата и учениците; 
3. ефективно използване на дигиталните технологии; 
4. оценяване напредъка на учениците за придобиване на ключови компетентности; 
5. анализиране на образователните резултати на учениците; 
6. допълнително обучение и консултации на учениците с цел повишаване на социалните им умения; 
7. подкрепа на учениците за пълноценно включване в образователната и социалната среда; 8. сътрудничество и взаимодействие с участниците в образователния процес и всички заинтересовани страни; 
9. участие в провеждането на национално външно оценяване, държавни зрелостни изпити, задължителен държавен изпит или държавен изпит за придобиване на професионална квалификация; 
10. кариерно ориентиране и консултиране на учениците; 
11. разработване и изпълнение на проекти и програми; 
12. участие в професионална мобилност и професионални общности; 
13. разработване и изпълнение на стратегически документи, свързани с дейността на институцията;
 14. опазване на живота и здравето на учениците, включително и по време на организираните допълнителни дейности или занимания по интереси; 
15. водене и съхраняване на документите в системата на предучилищното и училищното образование;
16. провеждане на консултации с учениците и родителите им;
17. създаване на училищна култура, ориентирана към толерантност, сътрудничество и взаимопомощ;
18. провеждане или участие в изследователска дейност в областта на предучилищното и училищното образование
Чл.31. (1) Лицата, заемащи учителски длъжности, определени от директора за класни ръководители, имат и следните функции: 
1. подкрепа на ученическото самоуправление чрез съвместно разработване на теми за плана за часа на класа и правила за поведението във/на паралелката;
 2. своевременно информиране на родителите за:
 а) правилника за дейността на училището, училищния учебен план, седмичното разписание; 
б) образователните резултати и напредъка на учениците; 
в) формите за обща и допълнителна подкрепа за личностно развитие; 
г) неспазване на задълженията, произтичащи от чл. 172 от Закона за предучилищното и училищното образование; 
3. организиран отдих, физическа активност, занимания по интереси и др.; 
4. изготвяне на мотивирано писмено предложение за поощряване на учениците;
       5. информиране на директора за извършени нарушения от ученика с оглед налагане на санкции по чл. 199, ал. 1 от Закона за предучилищното и училищното образование; 
6. изготвяне на мотивирано писмено предложение за налагане на санкция "забележка" 
7. да консултира родителите за възможностите и формите на допълнителна работа с ученика;
            8. да организира и провежда родителска среща;
9. периодично да организира индивидуални срещи с учениците от класа, да организира и провежда час на класа и да работи за развитието на паралелката като общност;
10. да осъществява връзка и да подпомага учителите, които работят с ученици в класа;
11. да води редовно дневника на паралелката на хартиен и електронен носител и да съхранява учебната документация за класа;
13. да изпълнява нарежданията на директора, които се отнасят за класа, и да се грижи за опазване на училищното имущество; след завършване на учебната година да предава в изправност на директора учебните пособия и дидактически материали, а на изпълняващия функция домакин по отношение на учебниците  – раздадените учебници със срок на ползване повече от 1 година;
14. за организацията и съдържанието на часа на класа класният ръководител разработва, а директорът утвърждава годишен план в срок до 12.09.
(2) В началото на учебната година и преди зимната и пролетната ваканция класният ръководител провежда начален и периодичен инструктаж по безопасни условия, възпитание и труд. 
(3) На първата родителска среща за учебната година класният ръководител предоставя информация на родителите относно графика за приемното време на учителите в училище.

Чл.32. (1)Учениците имат следните права:
1.да бъдат обучавани и възпитавани в здравословна, безопасна и сигурна среда;
2.да бъдат зачитани като активни участници в образователния процес;
3.да избират профила и професията;
4.да избират между учебните предмети или модули, предложени от училището за изучаване в избираемите и във факултативните учебни часове;
5.да получават библиотечно-информационно обслужване;
6.да получават информация относно обучението, възпитанието, правата и задълженията си;
7.да получават обща и допълнителна подкрепа за личностно развитие;
8.да бъдат информирани и консултирани във връзка с избора на образование или професия;
9.да участват в проектни дейности;
10.да дават мнения и предложения за училищните дейности, включително за избираемите и факултативните учебни часове;
11.чрез формите на ученическо самоуправление да участват в обсъждането при решаването на въпроси, засягащи училищния живот и училищната общност, в това число на училищния учебен план;
            12.да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността;
13.да бъдат поощрявани с морални и материални награди;
14.да получават стипендии.
Чл.33.(1) Учениците са длъжни:
1.да присъстват и участват в учебни часове и занимания;
2.да съхраняват авторитета на училището и училищната общност и да допринасят за развитието на добрите традиции;
3.да зачитат правата, честта и достойнството на другите, както и да не прилагат физическо и психическо насилие;
4.да носят училищната униформа и други отличителни знаци на училището;
5.да не участват в хазартни игри, да не употребяват тютюн и тютюневи изделия, алкохол и наркотични вещества;
6.да не носят оръжие, както и други предмети, които са източници на повишена опасност;
7.да носят ученическата си лична карта в училището и извън него;
8.да представят на своите родители и на педагогическите специалисти ученическата си книжка и бележника за кореспонденция;
9.да спазват Правилника за дейността на училището;
10.да не възпрепятстват със своето поведение и постъпки нормалното протичане на учебните часове;
11.да не използват носят мобилни телефони в учебните часове;
12.да се явяват в училището с облекло и във вид, които съответстват на положението им на ученици и на добрите нрави:
13.да опазват и поддържат материално-техническата база на училището в добро състояние и при пълно спазване на определените санитарно-хигиенни и противопожарни норми;
14.да се явяват в училище 15 минути преди началото на учебните занятия;
15.да спазват указанията на лицата, осъществяващи пропускателния режим при нормална и при изключителна обстановка в сградата и района на училището и да поддържат със служителите от охраната строго официални отношения;
16.да заемат мястото си в класните стаи/ кабинети  и да се подготвят за работа след биенето на първия звънец; закъснение до 20 минути за  учебен час се отбелязва с 1/2 ч. неизвинено отсъствие в предвидената за това графа на дневника на класа;
17.да напускат сградата на училището само след разрешение на представител на административното ръководство при отсъствие на учител;
18.да спазват установения ред в класните стаи по време на учебните часове и през междучасията;
19.да спазват нормите за безопасно поведение по физическо възпитание и при други практически дейности, установени в отделни инструкции и заповед на директора на училището;
20.да пазят училищното имущество, училищната сграда и принадлежащия й район. Родителите на ученик, който повреди училищно имущество, отстраняват повредата или заплащат отстраняването ѝ в тридневен срок от датата на констативния протокол, изготвен от счетоводител, домакин и класен ръководител; за умишлено увреждане на ученика се налага и наказание;
21.да не подсказват и преписват по време на учебния процес или да използват готови материали като свои;
22.да не изнасят и повреждат вещи от класната стая, кабинетите и други помещения;
23.да не внасят в учебните помещения храни и напитки (алкохолни и безалкохолни).
24. на учениците се забранява да внасят, употребяват и/или разпространяват наркотични вества, както и да използват вейп устройства и др. подобни на тях.
Чл.34(1) За учениците, застрашени от отпадане, училището с помощта на РУО, съвместно с общината и други обществени органи и организации създават допълнителни образователни условия и възможности, а именно :
1.разработва и прилага индивидуални планове и програми за психопедагогическо въздействие;
2.допълнителна робота с учениците по време на учебните занятия или през ваканциите;
3.извънкласни и извънучилищни дейности, съобразени с образователните потребности и интереси;
4.консултации; насочване към професионално обучение съобразно възрастта и интересите на ученика.
5.За ученици, които постъпват в I клас без удостоверение за завършена подготвителна група или подготвителен клас, както и за ученици, за които в удостоверението за завършена подготвителна група или подготвителен клас е посочено, че нямат училищна готовност, училището с помощта на регионалното управление на образованието и съвместно с общината и други органи и организации организира и провежда подходящи форми за допълнителна работа през началния етап на основното образование, включително допълнително обучение за усвояване на книжовния български език.
Чл.35. (1) Ученик е този, който е записан в училище за обучение за завършване на клас.
 (2) Ученик се отписва от училището, когато:
1. се премества в друго училище;
2. се обучава в дневна, комбинирана форма и не е посещавал училището по неуважителни причини за период, по-дълъг от два месеца;
3. се обучава в самостоятелна, индивидуална и дистанционна форма и не се е явил да положи съответните изпити в три поредни сесии.
 (3) В случаите по чл. 22, ал. 2, т. 2 и т. 3, когато ученикът е в задължителна училищна възраст, директорът на училището уведомява съответната общинска администрация, РУО и органите за закрила на детето.
Чл.36. При неспазване на изискванията на Закона за предучилищно и училищното образование и настоящия правилник или при допускане на неизвинени отсъствия на учениците се налагат следните санкции:
1. „Забележка“ – за:
а. 10 неизвинени отсъствия;
б. внасяне на вещи, опасни за здравето и живота на учениците, учителите и служителите;
в. системно явяване без учебни помагала и домашни работи;
г. регистрирани над 3 забележки в дневника относно несериозно поведение и отношение в процеса на обучение;
д. противообществени прояви и други нарушения на правно-етичните норми;
е. поведение, което е нарушение на установения ред при провеждане на екскурзии с учебна цел;
ж. пързаляне по парапети, надвесване от прозорци, опасни игри със снежни топки, хазарт, игри и прояви, застрашаващи живота и здравето на учениците в района на училището. 
з. възпрепятстване на учебния процес;
д. употреба на алкохол.
3. „Предупреждение за преместване в друго училище“ – за:
а. над 30 неизвинени отсъствия;
б. увреждане на училищната материално-техническа база и на учебната документация;
в. системно и съзнателно нарушаване на дисциплината в процеса на обучение;
г. умишлени действия, застрашаващи живота и здравето на ученици, учители и служители в училището;
д. употреба на алкохол и други упойващи вещества в прилежащия район на училището;
е. прояви на физическо и психическо насилие;
ж. разпространяването на наркотични вещества в училището; то се разглежда и санкционира от съответната комисия в училището съвместно с органите на МВР;
з. установяване на фалшифициране на документ за извиняване на отсъствие – за първо провинение;
и. при ползване на лични данни на учител или служител – за първо провинение.
4. „Преместване в друго училище “ – за:
а. системно нарушаване на Правилника за дейността в училището;
б. употреба на алкохол и наркотични вещества в сградата и двора на училището;
в. упражняване на физическо или психическо насилие;
г. унищожаване на училищно имущество;
д. установяване на фалшифициране на документ за извиняване на отсъствие – за второ провинение;
е. установяване на фалшифициране на документ – ученическа книжка или дневник – за второ провинение;
ж. ползване на лични данни на учител или служител – за второ провинение.
5 „Преместване от дневна в самостоятелна форма на обучение“ на ученик, навършил 16-годишна възраст – за:
а. повече от 30 часа неизвинени отсъствия;
б. други тежки нарушения. 
Чл.37. Когато ученикът възпрепятства провеждането на учебния процес, учителят може да го отстрани до края на учебния час.
Чл. 37а. Ученици, наказани по чл.37, извършват следните дейности: почистване тревните площи в двора на училището , цветните алеи и класните стаи; пренасяне и подреждане на дърва; допълнителна учебна работа след часовете;  престой в библиотеката в присъствие на свободен от часове учител.
Чл.38. Когато ученикът се яви в училище с облекло или във вид, които са в нарушение на настоящия правилник, както и когато състоянието му не позволява да участва в учебния процес, той се отстранява от училище до отпадането на основанието за отстраняването му.
Чл.39. (1) Класният ръководител писмено уведомява родителя за причината за отстраняване на ученика от учебни часове с уведомително писмо.
 (2) За ученика с наложена санкция се осигуряват и дейности за превенция и преодоляване на проблемното поведение.
Чл.40. Видът на санкцията се определя, като се отчитат причините и обстоятелствата при извършване на нарушението, видът и тежестта му, както и възрастовите и личностните особености на ученика.
Чл.41. (1) Санкциите са срочни.
(2) Срокът на санкциите е до края на учебната година.
Чл.42. Санкциите „Забележка“ се налагат със заповед на директора по мотивирано писмено предложение на класния ръководител, а всички останали санкции – със заповед на директора по предложение на ПС.
Чл.43. За откриване на процедура за налагане на санкции директорът задължително уведомява родителя, а в случаите по чл. 199, ал. 1, т. 3 – 5 от Закона за предучилищното и училищното образование – и съответните структури за закрила на детето.
Чл.44. Ученикът има право преди налагане на съответната санкция да бъде изслушан или писмено да обясни обстоятелствата и фактите, свързани с конкретното нарушение. Изслушването задължително се извършва в присъствието на педагогически специалист, избран от ученика, както и на родител.
Чл.45.(1) Заповедта за налагане на санкцията се издава в 14-дневен срок от предложението на класния ръководител или от решението на ПС.
(2) Заповедта се съобщава в тридневен срок от издаването ѝ на ученика и родителя му, а заповедта за налагане на санкцията „Преместване в друго училище“ – и на началника на РУО
(3) Заповедта може да се обжалва пред началника на РУО и при условията и реда на АПК.
Чл.46. (1) Наложените санкции се отразяват в ученическата книжка, в ЛОД и в бележника за кореспонденция на ученика.
 (2) При налагане на мярката „Отстраняване от час“ ученикът няма право да напуска територията на училището по времето на отстраняването си.
Чл.47. (1) Санкциите се заличават с изтичане на срока, за който са наложени, или предсрочно по реда, по който са наложени.
(2) Заличаването се отбелязва в ученическата книжка и в ЛОД на ученика.

ГЛАВА VІ. Преместване на ученици.
Чл.48. (1) Учениците може да се преместват, както следва:
1. от I до VI клас през цялата учебна година; 
2. от VII  не по-късно от 30 учебни дни преди края на всеки учебен срок. 
При различие между училищните учебни планове учениците полагат приравнителни изпити при условия и по ред, определени от приемащото училище. 
Чл.49. (1) Учениците могат да се преместват в друго училище над утвърдения прием при смяна на местоживеенето с разрешение на началника на РУО. 
(2) Не се изисква разрешение на началника на РУО по ал. 1, когато приемащото училище е единствено в населеното място. 
Чл.50. (1) Учениците се преместват при спазване на следните условия и ред:
 1. подаване на писмено заявление от родителите  съгласно чл. 12, ал. 2 на ЗПУО до директора на приемащото училище; 
 2. до три работни дни от получаване на заявлението директорът на училището потвърждава пред родителя възможността за записването на ученика, уведомява писмено директора на училището, в което ученикът се е обучавал, и му предоставя копие на заявлението по т.1.
(2) До три работни дни директорът на училището, в което се е обучавал ученикът предоставя на родителя/настойник и/или ученика удостоверение за преместване, копие на училищния учебен план.
(3) До три работни дни от получаване на удостоверението за преместване, родителят/настойникът и/или ученикът представя получените документи за записване в приемащото училище.
(4) Директорът на приемащото училище до три работни дни определя със заповед условията за приемане на ученика и информира родителя/настойника и/или ученика. Родителят/настойникът и/или ученикът подписва декларация за информирано съгласие относно различията в учебния план в приемащото училище и необходимите приравнителни изпити, ако има такива. 
(5) В срока по ал.4 директорът на приемащото училище информира писмено директора на училището, от което идва ученика за неговото записване. 
Чл.51. (1) Ученикът се счита за преместен в новото училище от датата, посочена в заповедта на директора на приемащото училище. До тази дата посещава учебните занятия в училището, от което се премества.
(2) Решението за преместване на ученик над държавния и училищен план-прием се взема от началника на регионалното управление на образованието по ред и условия, определени от него. 
Чл.52. (1) Приравнителните изпити по чл. 148, ал. 2 от ЗПУО се организират по ред и условия определени от директора на приемащото училище. 
(2) При преместване на ученици със специални образователни потребности се спазват изискванията на държавния образователен стандарт за приобщаващо образование. 
ГЛАВА VІІ. Награди на учениците и учителите.
Чл.53	(1) За отличен успех, за научни и практически постижения в определена образователна област, за успешно представяне в състезания, конкурси, олимпиади, научни конференции на училищно, регионално и национално равнище ученикът се награждава с:
1. похвала от директора на училището и Педагогическия съвет;
2. книги или други предмети;
3. похвална грамота;
(2) Педагогическият съвет приема предложение от класния ръководител и предлага на директора за награждаване ученици по ал.1 
Чл.54. (1) За научни постижения в образователната област и успешно представяне на ученици в състезания, конкурси, олимпиади, научни конференции учителите се награждават, както следва:
- с книги и други предмети;
- с грамота;
- с парична сума, определена от УН.

ГЛАВА VІІІ. Права и задължения на родителите.
Чл.55. (1) Родителите имат право:
1. периодично и своевременно да получават информация за успеха и развитието на децата им в образователния процес, за спазване на правилата в училище и за приобщаването им към общността;
2. да се срещат с ръководството на училището, с класния ръководител, с педагогическите специалисти в определеното приемно време или в друго удобно за двете страни време;
3. да се запознаят с УУП;
4. да присъстват и при желание от тяхна страна да бъдат изслушвани, когато се решават въпроси, които засягат права и интереси на ученика;
5. най-малко един път годишно да получават информация, подкрепа и консултиране в училището по въпроси, свързани с образованието;
6. да избират и да бъдат избирани в Обществения съвет на училището;
7. да изразяват мнение и да правят предложения за развитие на училището;
8. да участват в родителските срещи.
Чл.56. Родителите са длъжни:
1. да осигурят редовното присъствие на детето в задължителна училищна възраст, като своевременно уведомяват училището в случаите на отсъствие на детето;
2. да запишат детето при условието на чл. 12 от Закона за предучилищното и училищното образование в първи клас;
3. редовно да се осведомяват за своите деца относно приобщаването им в училищна среда, успеха и развитието им в образованието и спазването на училищните правила;
4. да спазват Правилника за дейността на училището и да съдействат за спазването му от страна на детето;
5.  да участват в процеса на изграждане на навици за самоподготовка като част от изграждането на умения за учене през целия живот;
6. да се явяват в училището, спазвайки пропускателния режим, или  след покана от учител, директор или друг педагогически специалист в подходящо за двете страни време;
7.  да възстановяват нанесените от ученика материални щети в тридневен срок от известяването от класния ръководител. В случай че щетата не се възстанови в регламентирания тридневен срок, се прекратяват правата на ученика към училището, след решение на ПС;
8.  да зачитат предвидените в Закона за закрила на детето мерки и да съдействат при осъществяването на дейности по закрила на детето. 
(2) Родители, чиито деца се обучават в самостоятелна форма на обучение, са длъжни да гарантират постигането на целите по чл. 5 от ЗПУО.

Глава ІХ. Управление и организация на процеса на обучение и възпитание.
Чл.57. (1) Орган за управление на училището е директорът. 
(2) Директорът организира, ръководи и отговаря за цялостната дейност на училището. 

Чл.58. (1) Педагогическият съвет, като специализиран орган за разглеждане и решаване на основни педагогически въпроси в училището:
1. приема стратегия за развитието на училището за следващите 5 години с приложен към нея план за действия и финансиране;
2. приема правилник за дейността на училището;
3. приема училищните учебни планове на паралелките;
4. приема формите на обучение;
5. приема годишния план за дейността на училището;
6. приема учебни планове за индивидуална форма на обучение;
7. мерки за повишаване на качеството на образованието;
8. приема програма за превенция за ранното напускане на училище;
9. приема програма за предоставяне на равни възможности и за приобщаване на учениците от уязвими групи; 
10. предлага на директора разкриване на занимания по интереси;
11. прави предложение на директора за награждаване на ученици и за налагане на съответните санкции в предвидените в този закон случаи и ПДУ;
12. определя училищни символи, ритуали и други отличителни знаци;
13. определя ученически униформи;
14. участва със свои представители в създаването и приемането на Етичен кодекс на училищната общност;
15. запознава с бюджета на училището и с отчетите на неговото изпълнение;
16. периодично, най-малко 3 пъти през една учебна година, обсъжда нивото на усвояване на компетентност от учениците и прилага съвместни мерки между учителите с цел подобряване на образователните резултати.
(2) Документите по ал. 1, т. 1 – 5 и т. 7 – 9 се публикуват на интернет страницата на училището
Чл.59. (1) Училищното настоятелство е независимо доброволно сдружение за подпомагане на дейността на училището. 
(2) Училищното настоятелство подпомага дейността на училището в противодействието му срещу наркоманията и дискриминацията във всички нейни форми.
(3) Органи на настоятелството са Общото събрание и Съветът на настоятелите
Чл.60. (1) Съставът на Ученическия съвет на класа се определя от учениците чрез явно гласуване всяка учебна година.
(2) Ученическият съвет на класа:
1. участва в планирането на тематиката в часа на класа;
2. съдейства за спазване на правата на учениците;
3. участва активно в решаване на проблемите на класа.
(3) Председателят или заместник-председателя на Ученическия съвет на класа е член на Ученическия парламент.
(4) При внасяне на предложение за наказание на ученик от класа класният ръководител го съгласува с Ученическия съвет на класа. Ако има различие, се внасят и двете предложения.
Чл.61. Ученическият парламент на училището се състои от председателя и заместник-председателя на всеки клас и се ръководи от председател и заместник- председател, които се избират за срок от 4 години. Изборът им се осъществява от Ученическия парламент.
(2) Ученическият парламент на училището:
1. участва в планирането на образователна-възпитателната дейност в училището;
2. участва в награждаването и наказването на учениците;
3. участва в организирането на извънкласните и извънучилищните форми на дейност;
4. участва в организирането и провеждането на училищните мероприятия;
5. изготвя график за дежурство на ученици за І и ІІ учебен срок по етажи и прилежащи територии на училището и отразява нарушенията в дневник.
(3) Ученическият парламент на училището има право:
1. да събира парични средства от учениците за културни прояви и други дейности по негова инициатива, свързани с провеждане на училищни мероприятия, отдих и спорт;
2. да предлага на училищното ръководство и Педагогическия съвет мерки за подобряване на образователно-възпитателен процес.
(4) По преценка на директора на училището председателят и заместник-председателят на Ученическия парламент могат да участват в заседание на Педагогическия съвет с право на решаващ глас.
ГЛАВА Х. Гражданско, здравно, екологично и интеркултурно образование.
Чл.62. (1) В училището се осъществява гражданско, здравно, екологично и интеркултурно образование в интердисциплинарен комплекс, насочен към придобиване на социални, граждански и интеркултурни компетентности и на компетентности, свързани със здравето и поддържането на устойчива околна среда.
(2) В съответствие със стратегическите си приоритети училището определя институционални политики, които подкрепят и осъществяват гражданското, здравното, екологичното и интеркултурното образование за периода на действие на стратегията за развитие на училището – до 2028 г.
(3) Училищните политики по ал.2 се приемат на заседание на педагогическия съвет след анализ на потребностите на училищната общност.
(4)  За изпълнение на училищната стратегия и училищните политики по ал.3 педагогическият съвет определя приоритетни области съобразно спецификата на общността, интересите и възрастовите особености на учениците.
Чл. 63. (1) За разработване и координиране на прилагането на училищните политики за подкрепа на гражданското, здравното, екологичното и интеркултурното образование, в училището се създава постоянно действащ екип  в състав:
· Учител по история и цивилизации прогимназиален етап;
· Учител по природни науки в прогимназиален етап;
· Учител в начален етап;
             (2) В заседания на екипа по ал.1 могат да участват следните представители на учениците и родителите:
· Председател на Ученическия парламент;
· Председател на Родителския клуб.
            Чл.64. (1) Сформираните по чл.62 екипи разработват програми по гражданско, здравно, екологично и интеркултурно образование , които реализират училищните политики за 4- годишен период. Програмите се приемат от педагогическия съвет, а при необходимост ежегодно се актуализират до края на м. октомври.
            (2) В училищните програми по ал.1 се регламентират подходящите за възрастта на учениците включващи демократични практики.
            Чл. 65. (1)В училищното образование гражданското, здравното, екологичното и интеркултурното образование се осъществяват в процеса на придобиване на всички видове училищна подготовка.
            (2) В училищното образование гражданското, здравното, екологичното и интеркултурното образование се осъществяват и:
             1. в часа на класа;
             2. в заниманията по интереси в рамките на целодневна организация на учебния ден;
             3. в рамките на дейностите по обща подкрепа за личностно развитие – приобщаващо образование, проектна и клубна дейност.
            Чл.66. (1) Класните ръководители разработват планове за часа на класа, в които за съответната учебна година са разпределени темите по области  съгласно приложение № 5 на Наредба №13 от 21.09.2016 г. за гражданското, здравното, екологичното и интеркултурното образование.
             (2) До началото на учебната година директорът утвърждава годишен план за организацията и съдържанието на часа на класа с определени брой часове по теми и дейности според интересите и възрастта на учениците.
             (3) Обучението по отделните тематични области по ал.1 може да се осъществява от гост-лектори от съответните компетентни институции, от неправителствени организации или от общественици в присъствието на класния ръководител.
            (4) Всяка година извършват оценка на ситуацията на тормоз в клас чрез различни анкети и методики и я представят пред Координационния съвет. В началото на годината провеждат занятия в часа на класа, посветени на тормоза и насилието. С помощта на учениците приемат ценности, правила и последици при прояви на насилие. Постерите с приетите ценности, правила и последици се поставят на видно място в класната стая. Запознават учениците с процедурата за съобщаване на случаи на тормоз. Реагират при всеки опит за насилие над ученик в клас, съгласно утвърдените процедури и приетите правила и последици. За всеки инцидент или проява на насилие ситуацията се регистрира в дневник, който се съхранява от педагогическия съветник. Участват в работата на екипа, сформиран по конкретен случай на ученик от класа им. Провеждат периодично превантивни занятия по проблемите на тормоза, като могат да привличат различни специалисти, напр. от Центъра за превенция на насилието, МКБППМН и др. Информират учениците за Националната телефонна линия за деца 116 111. Информират родителите за дейностите по механизма, както и за приетите правила и процедури. Съдействат за включването им в дейностите на ниво училище.
             Чл.67.(1) Гражданското, здравното, екологичното и интеркултурното образование в заниманията по интереси в рамките на целодневна организация на учебния ден се осъществяват от учителите в групите за целодневна организация на учебния ден чрез дейности и проекти, свързани с интердисциплинарния комплекс, насочен към придобиване на социални, граждански и интеркултурни компетентности и на компетентности, свързани със здравето и поддържане на устойчива околна среда.
                         (2) Времето за дейности по ал.1 може да се разпределя за групата равномерно през цялата учебна година или модулно в даден период от учебната година.                               

ГЛАВА ХІ. Безопасни и здравословни условия на обучение, възпитание и труд.
Чл. 68. (1) Учениците са длъжни:
1. да изслушат началния и периодичния инструктаж за правилата за безопасност и здраве;
2. да се разписват в специална тетрадка за инструктажа, с което удостоверяват, че са им известни правилата за безопасни условия за обучение, възпитание и труд и се задължават да ги спазват;
3. да спазват правилата за безопасност и култура на поведение при пътуване в обществения транспорт;
4. да спазват строго учебното време, както и разпоредбите по безопасност на труда и правилата за вътрешния ред и дисциплината в училището, като изпълняват стриктно дадените им указания в това направление;
5. да знаят основните правила за оказване на първа помощ при злополуки;
6. да не ползват под никакъв предлог без необходимост противопожарните съоръжения;
7. да не сядат по первазите на прозорците, да не излизат по площите под прозорците на училището.
(2) Учениците са длъжни да спазват следните правила за безопасна работа в мрежата:
1. училищната мрежа и интернет се използват само за образователни цели;
2. учениците не трябва да предоставят лична информация за себе си и за своите родители;
3. не се разрешава изпращането или публикуването на снимки на ученици или на техни близки без предварително съгласие на родителите;
4. учениците са длъжни да информират незабавно лицето, под чието наблюдение и контрол работят, когато попаднат на материали, които ги карат да се чувстват неудобно, или на материали с вредно или незаконно съдържание, като порнография, проповядване на насилие и тероризъм, етническа и религиозна нетолерантност, търговия с наркотици, хазарт и др.;
5. учениците не трябва да отварят електронна поща, получена от непознат подател;
6. забранено е извършването на дейност, която застрашава целостта на училищната компютърна мрежа или атакува други системи;
7. при работа в мрежата учениците трябва да уважават правата на другите и да пазят доброто име на училището.
(3) Учителите по биология и здравно образование, физика и астрономия, химия и опазване на околната среда, труд и техника, специалните предмети и ФВС да разработят инструктаж и да запознаят учениците в първия по предмета учебен час.
Инструктажите се съхраняват  от преподавателите до края на учебната година, след което ги предават на ЗАС в училището за съхранение.
ГЛАВА ХІІ. Съвместна работа на училището с други институции по обхващане и задържане в образователната система на ученици в задължителна училищна възраст.
Чл.69. В училището се реализират дейности по създадения Механизъм за съвместна работа на институциите по обхващане и задържане в образователната система на деца и ученици в задължителна предучилищна и училищна възраст.
(1) Представители на училището, определени от директора, в началото на учебната година се предлагат за членове на екипа за обхват с писмо до Началника на РУО – Велико Търново.
(2) Създаденият със заповед на РУО екип реализира дейностите по механизма  с деца в риск на ниво училище.
(3) Организацията на дейностите на ниво училище се създава със заповед на директора.
ГЛАВА XIІІ. Преходни и заключителни разпоредби.
§ 1. Правилникът за дейността на училището се осъвременява ежегодно.
§ 2. Правилникът влиза в сила с приемането му от Педагогическия съвет. Директорът на училището организира запознаване на всички учители, ученици, родители и служители в училището с правилника.
§ 3. Всички учители, служители и ученици в училището са длъжни да спазват правилника.
§ 4.   Този правилник е приет от Педагогическия съвет на училището с Протокол №8/ 03.09.2026 г. 

